Motsoeneng dán ondersoekHlaudi Motsoeneng. Foto: Catherine Rice/ANA Hlaudi Motsoeneng, omstrede voormalige bedryfshoof van die SAUK, sal volgende week dissiplinêr verhoor word. Khanyisile Kweyama, voorsitter van die tussentydse SAUK-raad, het aan LP’s gesê dié verhoor vind op 17 Mei plaas. Dit volg nadat Motsoeneng se aanstelling as uitvoerende bedryfshoof as onwettig verklaar is. ŉ Uitspraak in die Wes-Kaapse hooggeregshof het in Desember gelas dat hy onbevoeg is om enige pos by die uitsaaier te beklee totdat ŉ dissiplinêre verhoor hom vrygespreek het van enige aantygings, of as ŉ hof die Openbare Beskermer se verslag wat meld dat hy gejok het oor sy akademiese kwalifikasies en dat hy sy eie salaris onregmatig verhoog het, ter syde stel.